|  |
| --- |
| 11. december 2015  J.nr. 15-0603729  Skatteministeriet  Nicolai Eigtveds Gade 28  DK 1402 – København K  Telefon +45 33 92 33 92  Mail skm@skm.dk  www.skm.dk |

|  |
| --- |
| Til organisationer og myndigheder      **Høring over udkast til bekendtgørelse om indsendelse af underretninger m.v. til Statsadvokaten for Særlig Økonomisk og International Kriminalitet for landbaserede kasinoer og online kasinoer** |

Hermed sendes udkast til bekendtgørelse om indsendelse af underretninger m.v. til Statsadvokaten for Særlig Økonomisk og International Kriminalitet (SØIK) for landbaserede kasinoer og online kasinoer i høring.

Bekendtgørelsen udmønter den bemyndigelse, der blev vedtaget ved seneste ændring af lov om spil og lov for Grønland om visse spil, til at fastsætte regler om, at underretningen til SØIK skal ske i elektronisk form. Bekendtgørelsen fastslår, at indberetningerne til SØIK skal indsendes digitalt.

Bekendtgørelsen svarer til Finanstilsynets bekendtgørelse om indsendelse af underretninger m.v. til SØIK, men er tilpasset lov om spil og lov for Grønland om visse spil.

Høringssvar bedes sendt til [jurasamfundsoekonimi@skm.dk](mailto:jurasamfundsoekonimi@skm.dk) og [akc@skm.dk](mailto:akc@skm.dk) med angivelse af journalnummer 15-0603729.

Eventuelle spørgsmål kan rettes til undertegnede på e-mail [akc@skm.dk](mailto:akc@skm.dk) eller telefon 72 37 14 09.

Med venlig hilsen

Anne Kathrine Clinton